அடியார்களாய் அருந்தொண்டாற்றினர். அவர்கள் மங்கையர்க்கரசியார் , காரைக்கால் அம்மையார் , இசை ஞானியார் என்போர் ஆவர். இவர்களுள் மங்கையர்கரசியார் “ மங்கையர்க்கு தனி அரசி எங்கள் தெய்வம் ” என்று சேக்கிழார் சுவாமிகளால் பாராட்டப் பெற்றுள்ளார். பாண்டி நாட்டில் சைவம் தளர்ந்து சமணம் வளர்ந்ததைப் பாண்டிமா தேவியார் கண்டு வருந்தி , திருமறைக் காட்டிலிருந்த சம்பந்தரை மதுரைக்கு வரவழைத்ததும் , பாண்டியன் நெடுமாறன் சுர நோய் உற்றபொழுது சம்பந்தரைக் கொண்டு தீர்க்கச் செய்ததும் , சம்பந்தர்க்கு சமணர்கள் இடையூறு செய்வார்களோ என